Emppu Vuorinen

Erno "Emppu" Matti Juhanni Vuorinen (* 24. jún 1978, Kitee, Fínsko) je fínsky gitarista, zakladajúci člen a občasný skladateľ symphonic metalovej skupiny Nightwish. 
Je najstarším z piatich detí, má brata-dvojča a tri sestry. Na gitaru začal hrať ako dvanásťročný so súkromným učiteľom a počas svojej hudobnej kariéry hral v rôznych kapelách ako napríklad Nightwish, Brother Firetribe, Barilari, Almah a Altaria.
Je najmä rytmickým hráčom, často sprevádzajúc keyboard či orchestrálne party v piesňach Nightwish, avšak hráva aj hlavné melódie a sóla. Jeho sólové techniky zvyčajne zahŕňajú alternatívny picking, bottleneck, legato a minor až extrémnemu tremolovaniu, výnimočne i sweep picking. Jeho sóla sú viac melodické ako u väčšiny metalových kapiel, ale občas využíva taktiež shredding (napríklad v "Nightquest," "The Pharaoh Sails to Orion," "Romanticide," a "Gethsemane" od Nightwish, či v "Traitor" od Tarot, kde nahral sólo). Prvé tri albumy Nightwish obsahujú viac gitár od Emppua ako neskoršie nahrávky. Od albumu Century Child má svoje gitary naladené na D tuning, predtým ich mal naladené v štandarde. Počas koncertov používa dve gitary - jednu pre každé ladenie.
Je taktiež kreatívnou zložkou Nightwish - spolu s Tuomasom Holopainenom písal piesne pre Nightwish od albumu Oceanborn až po album Dark Passion Play a jednu pieseň z Dark Passion Play, "Whoever Brings The Night", napísal on sám. 
Nahral viacero gitár pre kapelu Almah, brazílsku metalovú kapelu, keďže chcel pomôcť svojmu kamarátovi a spevákovi 
kapely Edu Falaschimu, avšak v kapele nezostal kvôli svojim záväzkom v Nightwish. Okrem toho je členom AOR kapely Brother Firetribe, ktorá od roku 2008 vydala celosvetovo tri albumy: "False Metal" (znovu vydané ako "Break Out"), "Heart Full Of Fire" "Diamond In The Firepit".
Gitary.
Používal Washburn N4 Nuno Bettencourt gitaru na živých vystúpeniach s Nightwish v rokoch 1997 - 1999. Následne bol najčastejšie vídaný s Washburn CS-780 gitarami (jednou bielou a jednou metalickou fialovou). Najčastejšie používal bielu CS-780, a to až do nahrávania albumy Century Child, keď kapela začala ladiť o celý jeden tón nižšie (DGCFAD miesto EADGBE). V dokumente End of Inocennce môžeme vidieť Emppua s jeho fialovou CS-780 nahrávajúc gitarové časti k piesni Slaying the Dreamer (avšak skúšal taktiež i bielu Tokai Les Paul pre tú istú pieseň). Po vydaní Century Child začal naživo používať obe CS-780, pričom biela bola naladená v štandarde a fialová v D štandarde. Biela CS má Duncan Designed prenosky a fialová má Seymour Duncan humbucker snímač na krku a DiMarzio humbucker snímač na kobylke.
V roku 2004 začal používať ESP zákaznícku verziu gitary Horizon známu ako EV-1. EV-1 má jelšové telo, javorový krk a ebenový hmatník, Seymour Duncan prenosky (Duncan Custom TB-5 na kobylke, SHR-1n Hot Rails v strede a SH2-n Jazz na krku), 5 - smerný prepínač, kontrolu hlasitosti a zlatý Floyd Rose tremolo systém. Po vydaní albumu Dark Passion Play v roku 2007 začal Emppu koncertovať s gitarou EV-2. EV-2 je veľmi podobná EV-1, avšak narozdiel od nej má kontrolu tónu a veľký obtisk na tele známy ako "Harem Girl". S treťou verziou série - EV-3 - sa objavil prvýkrát na promo fotkách k albumu Imaginaerum. Na nasledujúcom turné používal gitary EV-1 a EV-3. Počas nahrávacích skúšok k ôsmemu albumu Nightwish používal novú Ruokanagas gitaru.
Vo videoklipoch k albumu "Dark Passion Play" použil ESP Eclipse gitaru vo vintage čiernej farbe. Po tom čo si fanúšikovia všimli, že jeho typická fialová gitara je náhle preč, začalo ich zaujímať prečo; Emppu na túto otázku odpovedal cez Nightmail: 
Zosilňovače.
Používal Messa/Boogie trojité usmerňovače od roku 2002 a sú to pre neho najväčšmi typické zosilňovače, avšak počas svojej kariéry v Nightwish používal viacero rôznych zosilňovačov. Počas Summer of Wilderness Tour v roku 1999 používal Laney VH100R zosilňovač, ktorý použil taktiež v štúdiu pri nahrávaní albumu Century Child. Počas tohto obdobia používal i rack systém. Systém sa počas rokov menil a nie je veľmi dobre zdokumentovaný, ale niektoré zo zariadení o ktorých sa vie že ich používal sú: